छात्रावास के रसोइयों को 9 माह से नहीं मिला मानदेय
मौखिक रूप से अवगत कराने पर भी नहीं हो रही है रसोइयों की सुनवाई
भास्करसंवाददाता| पाली
समाजकल्याण विभाग के अंबेडकर छात्रावास में बच्चों के लिए खाना बनाने वाले रसोइयों को मार्च से मानदेय नहीं मिल रहा है। इस कारण रसोइयों को आर्थिक परेशानी का सामना करना पड़ रहा है। इसको लेकर रसोइयों ने विभाग के अधिकारियों संबंधित ठेकेदार को कई बार मौखिक रूप अवगत करवाया, लेकिन अभी तक कोई सुनवाई नहीं हो पा रही है। यहां लगे कई रसोइए चौकीदारी का काम भी करते हैं। जानकारी के अनुसार जिले में समाज कल्याण विभाग की ओर से संचालित अंबेडकर छात्रावास में बच्चों के लिए भोजन बनाने के लिए एनजीओ के सहयोग से लगभग 25 रसोइए लगाए गए हैं। इन रसोइयों को एनजीओ द्वारा ही मानदेय दिया जाता है।
रसोइयों को मानदेय एनजीओ देती है
^रसोइयोंको सोनल संस्था द्वारा मानदेय दिया जाता है। पिछले नौ माह से संस्था द्वारा राशि मुहैया नहीं करवाई गई है। रही बात कम रुपए देने की तो रसोइयों की कार्यक्षमता के अनुसार ही मानदेय तय कर रखे हैं। इसी कारण किसी को कम है और किसी को ज्यादा राशि मिलती है। -बंशीलाल, ठेकेदार
मार्च माह से नहीं मिल रहा वेतन
^अंबेडकरछात्रावास में लगे रसोइयों को मार्च से मानदेय नहीं मिल रहा है। इस कारण से काफी परेशानी का सामना करना पड़ रहा है। इस संबंध में विभाग के अधिकारियों को भी अवगत करवाया, लेकिन कोई सुनवाई नहीं हो रही है। -रमेश कुमार मेघवाल, जिलाध्यक्ष,समाज कल्याण रसोइया
विभाग एनजीओ को देती रसोइयों के मानदेय की राशि
^विभागकी ओर से एनजीओ को रसोइयों के मानदेय की राशि दी जाती है। इसमें से किस को कितना मिलता है, यह हम नहीं बता सकते हैं। विभाग को तो केवल यूसी पर सभी रसोइयों के मानदेय पर हस्ताक्षर मिलते हैं। रही बात मानदेय नहीं मिलने की, तो अप्रैल तक का मानदेय स्वीकृत हो चुका है। शेष मानदेय बजट अभाव में जयपुर से ही रुका हुआ है। -चंद्रशेखर चौधरी, सहायकनिदेशक, समाज कल्याण विभाग, पाली
प्रति माह 5 हजार रुपए है मानदेय
एनजीओके माध्यम से लगे रसोइयों का मानदेय प्रतिमाह 5 हजार रुपए निर्धारित है। रसोइयों ने बताया कि एनजीओ की ओर से निर्धारित मानदेय से भी 200 से 500 रुपए काटकर दिए जाते हैं। उन्होंने बताया कि इस मामले को लेकर पूर्व में कलेक्टर को भी ज्ञापन सौंपा गया, लेकिन फिर भी उनकी सुनवाई नहीं हुई।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva